২০০৪ সালে, ওচোয়া মেক্সিকো অনূর্ধ্ব-২৩ দলের হয়ে মেক্সিকোর বয়সভিত্তিক পর্যায়ে অভিষেক করেছিলেন। পরবর্তী বছর তিনি মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি এপর্যন্ত ১১৪ ম্যাচে অংশগ্রহণ করেছেন। তিনি মেক্সিকোর হয়ে এপর্যন্ত ৪টি ফিফা বিশ্বকাপ (২০০৬, ২০১০, ২০১৪ এবং ২০১৮) এবং ৬টি কনকাকাফ গোল্ড কাপে (২০০৫, ২০০৭, ২০০৯, ২০১৫ এবং ২০১৯) অংশগ্রহণ করেছেন, যার মধ্যে ২০০৯, ২০১১, ২০১৫ এবং ২০১৯ সালে কনকাকাফ গোল্ড কাপের শিরোপা জয়লাভ করেছেন। তিনি অবশ্য ২০১১ কনকাকাফ গোল্ড কাপেও মেক্সিকো দলে ছিলেন, তবে মিথ্যা মাদক অভিযোগের ফলে প্রতিযোগিতা থেকে বহিস্কার হয়েছিল।